open-index/open-wikipedia-markdown huggingface dataset:
מגדל הסוללים

**מגדל הסוללים** הוא מגדל משרדים בגובה 165.87 מטרים השוכן ברחוב הסוללים 3 בשכונת ביצרון במזרח תל אביב, מזרחית לנתיבי איילון בסמוך לשדרות ההשכלה ומחלף השלום.

## המגדל וסביבתו
המגדל תוכנן על ידי יסקי מור סיון אדריכלים, הוא נבנה כחלק ממתחם הסוללים, ששטחו 24 דונם.

יחד איתו ייבנו עוד צמד מגדלי מגורים בני 33 קומות, שטח המשרדים במגדל יהיה 65,000 מ"ר. במגדל יש שטח ירוק רב המגונן בלב הפרויקט ובא לידי ביטוי על ידי חיתוך אלכסוני של גג המבנה הנמוך המשמש גג ירוק ויצירת ציר אלכסוני של מרפסות מגוננות המחלקות את המגדל המערבי ומקנות לפרויקט את האופי הייחודי שלו.

החל מינואר 2026 חברת פתאל שכרה שטחים במגדל בחצי מיליארד ש"ח ל-11 שנים, לשם השכרתם כחללי עבודה.

## ראו גם
* מגדלי אלון
* מגדלי תוצרת הארץ

## הערות שוליים

הסוללים
נח"ל דורן

**נח"ל דורן** היא התנחלות מתוכננת, אשר עתידה לקום בהר חברון ביהודה, ולהשתייך למועצה אזורית הר חברון. מיקומו של היישוב יהיה על גבעה סמוך לכביש 3545, בין נגוהות לאדורה.

היישוב שוכן במקום בו שכנה היאחזות נח"ל אדורה, שאוזרחה צפונית מזרחית למקום.

## היסטוריה

### היאחזות נח"ל
בתחילת 1982 הוקמה היאחזות נח"ל "מצפה אמציה" על בסיס צו תפיסה של אדמות לצרכים צבאיים. טקס העלייה לקרקע נערך ביום העצמאות 1982. בעקבות הקמת היישוב אדורה של משקי חרות בית"ר ב־1984 כונתה ההיאחזות אדוריים או דורן, על שם הכפר דורא הסמוך.

בינואר 1986 הוצבה במקום כיתת משמר, ולא הוצבו בו גרעינים חדשים. ב־1991 לא הייתה ההיאחזות מיושבת, ושכנה בה יחידת משמר. ב־1994 ננטשה ההיאחזות, כחלק מהסכמי אוסלו.

### הקמה מחדש
האתר אושר להתיישבות על ידי הקבינט המדיני-ביטחוני ב-11 בדצמבר 2025, יחד עם עוד 18 נקודות נוספות ביהודה ובשומרון, על פי תכנונה של מנהלת ההתיישבות.

## קישורים חיצוניים
* 
* 

## ראו גם
* יהודה (חבל ארץ)

## הערות שוליים

קטגוריה:ישראל: יישובים עתידיים
קטגוריה:מועצה אזורית הר חברון
קטגוריה:יהודה
קטגוריה:הר חברון
קטגוריה:יישובים שהוקמו ב-1982
דורן
סוואטופלוק הראשון, דוכס מורביה הגדולה

**סווטופלוק הראשון** או **סוואטופלוק הגדול** (בצ'כית: **Svatopluk První**, בסלובקית: **Svätopluk Prvý** היה שליט מורביה הגדולה, שהגיעה לשיא התפשטותה בעת שלטונו (871-870, 894-971) .הוא היה השליט השלישי של מדינה זו, מבית מוימיר.
תחילת דרכו כמנהיג החלה בשנות ה-860 כשעמד בראש נסיכות בשטח מורביה , שמיקומה המדוייק הוא נושא שנוי במחלוקת בין ההיסטוריונים, תחת יסות דודו, רסטיסלב
ב-870 הדיח סוואטופלוק את רסטיסלב, שהיה וסאל של המלך הפרנקי לודוויג הגרמני והסגיר אותו לידי הפרנקים. רסטיסלב נכלה על ידיהם ונעקרו לו העיניים.
בבמהלך השנה הבאה הדיחו הפרנקים גם את סוואטופלוק וכלאו אותו.
אולם המורבים מרדו בפרנקים והצליחו לשחררו. בהמשך הוביל סוואטופלוק את המורדים לניצחון על הפולשים הפרנקים. אף על פי שנאלץ לשלם מס לפרנקיה המזרחית לפי הסכם שלום שנחתם בפורכהיים ב-874, הרחיב סוואטופלוק בשנים הבאות את תחום שליטתו מחוץ לשטח ההשפעה הפרנקית. ב-882 אף פלש למארקת פאנוניה בתוך פרנקיה המזרחית.
סוואטופלוק קיים יחסים טובים עם האפיפיורים כאשר ב-880 הוא ועמו קיבלו את חסות הכס הקדוש.
באגרת מ-885 קרא לו האפיפיור סטפנוס החמישי בתואר "מלך".
סוואטופלוק גילה רצון לפייס את הכמורה הגרמנית שהתנגדה להנהגת הליתורגיה בשפה הסלאבית הכנסייתית העתיקה וב-886 גירש ממורביה את תלמידי מתודיוס, אחרי מות מורם.
מדינתו של סוואטופלוק הייתה התחברות שבירה של נסיכויות שכללה גם שטחים כבושים בשטחי צ'כיה, סלובקיה , פולין והונגריה של ימינו.
זמן קצר אחרי מות סוואטופלוק ממלכת מורביה הגדולה התמוטטה בגין המאבקי הכוח הפנימיים בין בניו ועקב התגברות פשיטות ההונגרים.
לימים החל מן המאה ה-18 נהפכה דמותו של סוואטופלוק לגיבור לאומי של העם הסלובקי שסופריו הציגו אותו לפעמים כ"מלך סלובקי"

250px|ממוזער|שמאל|מורביה הגדולה בשיא התפשטותה בשלהי המאה ה-9

250px|ממוזער|שמאל|ממלכת מורביה הגדולה בימי סוואטופלוק הראשון

## קישורים חיצוניים

## לקריאה נוספת
*Charles R Bowlus *Franks, Moravians, and Magyars: The Struggle for the Middle Danube, 788-907*. Philadelphia: 1995 University of Pennsylvania Press.
* Florin Curta, *Southeastern Europe in the Middle Ages, 500–1250.* Cambridge: Cambridge University Press 2006 .
*Eric Joseph Goldberg *Struggle for Empire: Kingship and Conflict under Louis the German, 817-876*. Ithaca, NY 2006
*Lubomír E. Havlík: *Svatopluk Veliký, král Moravanů a Slovanů* [סוואטופלוק הגדול, מלך המורבים והסלאבים] Jota, Brno 1994,  (צ'כית).
*Lubomír E. Havlík: *Kronika o Velké Moravě* [כרוניקה על מורביה הגדולה]. JOTA, o. O. 2013, 
*Stanislav J Kirschbaum, *A History of Slovakia: The Struggle for Survival.* Palgrave. .Cornell University Press 2005.
*Josef Macek,Robert Mandrou - *Histoire de la Bohème
1984 des origines à 1918* Fayard, Paris
* Alexis P Vlasto *The Entry of the Slavs into Christendom: An Introduction to the Medieval History of the Slavs.* Cambridge: Cambridge University Press 970

קטגוריה:ילידי המאה ה-9
קטגוריה:אישים שחיו במאה ה-9
קטגוריה:שליטי ארצות
קטגוריה:אצולה צ'כית
קטגוריה:אנשי ימי הביניים
קטגוריה:סלובקיה: היסטוריה
קטגוריה:צ'כיה: היסטוריה
קטגוריה:אישים שהונצחו על בולים
קטגוריה:אישים שהונצחו בשטרות כסף
קטגוריה:נפטרים ב-894
ACC תרצה גרנות

**ACC תרצה גרנות - המכללה למקצועות הקריאייטיב** היא מוסד לימודים בישראל המתמחה בהכשרת אנשי קריאייטיב בתחום הפרסום, התקשורת והדיגיטל.

## היסטוריה
המכללה נוסדה בשנת 1986 על ידי הרעיונאים תרצה גרנות ומוטי מורל, במטרה להקים מרכז הכשרה מקצועי לקופירייטרים. לאחר פרישתו של מורל בשנת 1992, הקימה גרנות את המכללה לתקשורת ופרסום (ACC).

## תוכניות לימוד
המכללה מציעה מספר מסלולי לימוד עיקריים, כאשר כל מסלול מתמקד בכישורים ייחודיים בתחום הקריאייטיב:

* **קופירייטינג** – הכשרה ביצירת מסרים, סלוגנים, תסריטים וכתיבה שיווקית לרשתות ומותגים. 

* **ארט דיירקשן** – הכשרה ביצירת שפה ויזואלית, עיצוב קונספטואלי, פיתוח זהות מותגית וניהול קריאייטיב ויזואלי.

* **קריאייטיב דיגיטל** – הכשרה בהבנת טרנדים, קהלים, פלטפורמות דיגיטליות ובניית תכנים אפקטיביים למדיום הדיגיטלי, כולל ממים, קמפיינים ואסטרטגיות דיגיטליות.

* **קריאייטיב פרודקשן** – הכשרה בהפקה יצירתית של תוכן ויזואלי, טקסטואלי ווידאו.

## קישורים חיצוניים
* 

קטגוריה:ישראל: מכללות
קטגוריה:פרסום
סמואל דיינה

**סמואל ויטלסי דיינה** (באנגלית: **Samuel Whittlesey Dana**; 13 בפברואר 1760 – 21 ביולי 1830) היה עורך דין ופוליטיקאי אמריקאי, אשר ייצג את מדינת קונטיקט הן בבית הנבחרים של ארצות הברית והן בסנאט של ארצות הברית.

## ביוגרפיה
### ראשית חייו
דיינה נולד ב-13 בפברואר 1760 בוולינגפורד שבמושבת קונטיקט, והיה בנו של הכומר ג'יימס דיינה (1735–1812). בשנת 1771, בגיל 11, החל ללמוד בייל קולג', ובשנת 1775 השלים את לימודיו, בגיל 15. הוא למד משפטים, הוסמך כעורך דין בשנת 1778, ועסק בעריכת דין במידלטאון, קונטיקט.

### קריירה
בין השנים 1789 ל־1796 כיהן דיינה כחבר האספה הכללית של קונטיקט, ובשנת 1793 התמודד ללא הצלחה לקונגרס. לאחר מכן נבחר לבית הנבחרים של ארצות הברית כדי למלא את המושב שהתפנה בעקבות התפטרותו של אוריה טרייסי, וכיהן מ־3 בינואר 1797 ועד 10 במאי 1810. בתקופה זו שימש יושב ראש ועדת הבחירות של בית הנבחרים, והיה אחד ממנהלי ההדחה שמונו בשנת 1798 לנהל את הליכי ההדחה נגד ויליאם בלאונט, סנאטור מטנסי.

בשנת 1810 נבחר דיינה מטעם המפלגה הפדרליסטית לסנאט של ארצות הברית כדי למלא את המושב שהתפנה בעקבות התפטרותו של ג'יימס הילהאוס. הוא נבחר מחדש בשנת 1814 וכיהן מ־4 בדצמבר 1810 ועד 3 במרץ 1821. הוא היה אחד מ־13 הסנאטורים שהצביעו נגד יציאה למלחמה עם בריטניה ב־17 ביוני 1812, לעומת 19 סנאטורים שתמכו במלחמה. בשנת 1814 נבחר כחבר באגודה האמריקאית לעתיקות.

ב־13 ביולי 1821 נישא דנה למרי (או מריה) פומרוי אלסופ, אלמנתו של המשורר ריצ'רד אלסופ, בתם של אליעזר וילוק פומרוי ומרי ויליס.

דיינה כיהן כראש עיריית מידלטאון משנת 1822 ועד מותו בשנת 1830, וכן שימש כשופט הראשי של בית המשפט המחוזי של מחוז מידלסקס משנת 1825 ועד מותו.

### מותו
דיינה נפטר במידלטאון שבקונטיקט, ב־21 ביולי 1830, בגיל 70. הוא נטמן בבית הקברות ברחוב וושינגטון במידלטאון.

## קישורים חיצוניים
* 
* 

קטגוריה:אמריקאים ילידי קונטיקט
קטגוריה:חברי בית הנבחרים של ארצות הברית מקונטיקט
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:סנאטורים חברי המפלגה הפדרליסטית
קטגוריה:חברי הסנאט של ארצות הברית מקונטיקט
קטגוריה:אמריקאים שנולדו ב-1760
קטגוריה:אמריקאים שנפטרו ב-1830
פוקואי (פירושונים)

קטגוריה:שמות משפחה יפניים
קטגוריה:שמות משפחה טופונימיים
מהפכה חברתית

**מהפכות חברתיות** הן שינויים פתאומיים במבנה החברתי ובטבע החברה. מהפכות אלו מוכרות בדרך כלל כמי ששינו את החברה, הכלכלה, התרבות, הפילוסופיה והטכנולוגיה יחד – יותר מאשר מהפכות 'רגילות' המשפיעות רק על המערכות הפוליטיות.

## הגדרה
סמואל הנטינגטון הסביר כי מהפכה חברתית היא "שינוי פנימי מהיר, יסודי ואלים בערכים ובמיתוסים הדומיננטיים של החברה, במוסדות הפוליטיים, במבנה החברתי, במנהיגות ובפעילויות ובמדיניות הממשלתית שלה". ולדימיר לנין טען שמהפכות הן "הפסטיבלים של המדוכאים... [שפועלים] כיוצרי סדר חברתי חדש". המרקסיזם-לניניזם רואה במהפכות חברתיות הכרח ומגדיר אותן כ"קטרי ההיסטוריה".

מהפכה חברתית היא היכולת הקולקטיבית של אנשים לשנות באופן רדיקלי את תנאי קיומם. לכן, מהפכה חברתית אינה מתמקדת בהשתלטות על הכוח הפוליטי, שכן היא אינה שאלה של החלפת כוח פוליטי אחד באחר, אלא בהשתלטות מחדש על כוחו של כל חבר בחברה.

## דוגמאות בולטות
קיימת שורה ארוכה של מהפכות חברתיות מוצלחות או של ניסיונות כושלים ליצור מהפכות כאלו, דוגמאות בולטות הן:
* מהפכת אוקטובר – ברוסיה הצארית ב-1917
* המהפכה המקסיקנית – במקסיקו ב-1910
* הקומונה הפריזאית – בצרפת ב-1871
* מהפכת התרבות בסין – בסין בין 1966 ל-1976
* מהפכת אוקטובר בפורטוגל – בפורטוגל ב-1910.

נטען כי במדינות שונות נמנעה מהפכה חברתית, בעקבות תהליך חברתי עקבי שהובילו גורמים אזרחיים, כך למשל, המתודיסטים בבריטניה.

## הערות שוליים

קטגוריה:מדע המדינה
קטגוריה:מהפכות חברתיות
הילית דייטש שני

**הילית דייטש־שני** (נולדה ב־16 בנובמבר 1987) היא שחקנית, זמרת ומבצעת ישראלית. פועלת בתיאטרון הרפרטוארי, במחזות זמר, בטלוויזיה, בקולנוע ובתחום הפרסומות. השתתפה בהפקות של התיאטראות הבימה, גשר, חיפה והיידישפיל, וכן בהפקות טלוויזיה וקולנוע ישראליות.

## ביוגרפיה
דייטש־שני נולדה בישראל. את דרכה האמנותית החלה כבר בילדותה בתחום השירה. בשנת 2002 זכתה במקום הראשון בתחרות השירה הארצית לילדים ולנוער "בראבו", וייצגה את ישראל בתחרות בין-לאומית בצרפת.

בין השנים 2006–2008 שירתה בלהקה הצבאית של חיל החימוש בפיקוד הדרום.

## השכלה והכשרה
בשנים 2010–2013 למדה בבית הספר הגבוה לאומנויות הבמה בית צבי, מחזור נ"א. במהלך לימודיה זכתה במספר מלגות הצטיינות, בהן מלגת שמוליק סגל, מלגת דדי ניסים ומלגת "סנו".

בנוסף עברה הכשרות מקצועיות במשחק מול מצלמה, פיתוח קול וניתוח טקסט, והשתתפה בסדנאות מקצועיות בהנחיית אלון נוימן, איה קפלן, דוקי עצמון וגלית אשכול.

## קריירה מקצועית
### תיאטרון
דייטש־שני הופיעה בתפקידים ראשיים ומשניים בתיאטראות רפרטואריים ובהפקות מחזמר.

בין תפקידיה הבולטים:
* **סטלה** במחזה "חשמלית ושמה תשוקה" בתיאטרון הבימה (2022), בימוי: עודד קוטלר
* **[[יוליה (דמות)|יוליה]]** במחזמר "רומיאו ויוליה" בתיאטרון גשר (2018), בימוי: אלחנדרו סטדלר

היא שיחקה בהפקות רבות של תיאטרון יידישפיל, בהן "געבירטיג", "דז'יגאן ושומאכר רצים לבחירות", "איש חסיד היה", "שני קונילמעל" ו"מקווה".

ראיון עמה על השתתפותה בהצגה "מקווה" פורסם בערוץ היוטיוב של תיאטרון היידישפיל.

בנוסף השתתפה בהצגות ילדים ונוער ובהפקות סל תרבות ברחבי הארץ.

### קולנוע וטלוויזיה
בטלוויזיה ובקולנוע הופיעה, בין היתר, בסדרה "מתוקים" (2024) בתפקיד המורה גלי, בסרט "ואז היא הגיעה" (2017), ובסדרות "מצולמים 2", ו־"TLV"'. כמו כן השתתפה כזמרת ליווי בתוכניות "X-Factor" ו־The Voice".

### פרסומות
דייטש־שני השתתפה בעשרות קמפיינים מסחריים, בהם קמפיינים עבור המשרד להגנת הסביבה, דיסקונט, ישרוטל, הבנק הבינלאומי, AIG, כללית, Pepper, שופרסל, ביטוח ישיר, סופר־פארם וישראכרט.

## פרסים והוקרה
* זכייה במקום הראשון בתחרות השירה הארצית "בראבו" (2002)
* ייצוג ישראל בתחרות שירה בינלאומית בצרפת
* מלגות הצטיינות בבית הספר "בית צבי"

## קישורים חיצוניים
* פרופיל שחקנית – הילית דייטש־שני באתר שירלי פוטרמן
* הילית דייטש־שני באתר תיאטרון היידישפיל
* ראיון עם הילית דייטש־שני על „מקווה” – תיאטרון היידישפיל
* „טופי” – חיפזון וזהירון: כולנו אור („סיפור הנס”)
* „טופי” – חיפזון וזהירון: רק תפילה („סיפור הנס”)
* ערוץ היוטיוב של הילית דייטש־שני

## הערות שוליים
G15

**קבוצת ה-15** המוכרת גם בשם **G15** היא פורום בלתי פורמלי בין-לאומי שהוקם כדי לעודד שיתוף פעולה ולתרום ליחסים מול קבוצות בין-לאומיות אחרות, כגון ארגון הסחר העולמי (WTO) ו־G7. הקבוצה נוסדה במפגש הפסגה התשיעי של המדינות הבלתי-מזדהות בבלגרד, יוגוסלביה, בספטמבר 1989, והיא מורכבת ממדינות מאמריקה הלטינית, אפריקה ואסיה עם מטרה משותפת של שיפור הצמיחה והשגשוג. ה-G15 מתמקד בשיתוף פעולה בין מדינות מתפתחות בתחומי השקעות, סחר וטכנולוגיה. מאז הקמתה, הצטרפו לקבוצה גם צ'ילה, איראן וקניה, בעוד שיוגוסלביה כבר אינה חלק מהקבוצה, ופרו, שהייתה מדינה מייסדת, החליטה לעזוב את ה-G15 ב-2011. מספר החברות עומד על 17 מדינות, אך שם הפורום נותר ללא שינוי.

## מבנה ופעילויות
חלק מהיעדים של ה-G15 הם:
* לרתום את הפוטנציאל המשמעותי לשיתוף פעולה גדול ומועיל הדדית בין מדינות מתפתחות
* לערוך סקירה שוטפת של השפעת המצב העולמי ושל מצב היחסים הכלכליים הבין-לאומיים על מדינות מתפתחות
* לשמש פורום להתייעצויות סדירות בין מדינות מתפתחות במטרה לתאם מדיניות ופעולות
* לזהות וליישם תוכניות חדשות ומוחשיות לשיתוף פעולה בחצי הכדור הדרומי ולגייס תמיכה רחבה יותר אליהן
* לקדם דיאלוג חיובי ופורה יותר בין צפון לדרום ולמצוא דרכים חדשות להתמודד עם בעיות בצורה שיתופית, בונה ותמיכה הדדית.

ה-G15 נמנע מהקמת מבנה מנהלי הדומה לארגונים בין-לאומיים, כמו האומות המאוחדות או הבנק העולמי, אך הוא מחזיק מתקן תמיכה טכנית (TSF) הממוקם בז'נבה. ה-TSF פועל תחת ניהולו של היו"ר לשנה הנוכחית ומספק תמיכה נחוצה לפעילות ה-G15 ולמטרותיה.

כלים ופעולות נוספים של ה-G15 כוללים:
* פסגת ראשי מדינות וממשלות: פסגת ה-G15 מאורגנת כל שנתיים, כאשר המיקום מתחלף בין שלושת האזורים המתפתחים של חברות ה-G15.
* פגישות שנתיות של שרי החוץ: שרי החוץ של ה-G15 נפגשים בדרך כלל פעם בשנה לתיאום פעילויות הקבוצות וכדי להתכונן לפסגת מנהיגי ה-G15.
* ועדת ההיגוי: ועדת היגוי המורכבת משלושה שרי חוץ - אחד ממדינת הפסגה המארחת הקודמת, אחד מהמדינה המארחת הנוכחית ואחד מהמדינה המארחת הבאה. שלושת אלה אחראים על פיקוח ותיאום.
* נציגים אישיים של ראשי מדינות וממשלות: כל מדינה חברה מיוצגת על ידי נציגים אישיים של ראשי מדינות וממשלות הנפגשים באופן קבוע בז'נבה.

בנוסף, פדרציית לשכות המסחר, התעשייה והשירותים (FCCIS) היא פורום מהמגזר הפרטי של מדינות החברות ב-G15. מטרת ה-FCCIS היא לתאם ולמקסם מאמצים לקידום עסקים, פיתוח כלכלי והשקעות משותפות במדינות ה-G15.

## מדינות חברות

## פסגות G15

## הערות שוליים

קטגוריה:ארגונים בין-ממשלתיים
קטגוריה:יחסי חוץ
קטגוריה:קניה: יחסי חוץ
קטגוריה:ג'מייקה: יחסי חוץ
קטגוריה:צ'ילה: יחסי חוץ
קטגוריה:ארגנטינה: יחסי חוץ
קטגוריה:אלג'יריה: יחסי חוץ
קטגוריה:מצרים: יחסי חוץ
קטגוריה:ניגריה: יחסי חוץ
קטגוריה:סנגל: יחסי חוץ
קטגוריה:זימבבואה: יחסי חוץ
קטגוריה:הודו: יחסי חוץ
קטגוריה:אינדונזיה: יחסי חוץ
קטגוריה:איראן: יחסי חוץ
קטגוריה:מלזיה: יחסי חוץ
קטגוריה:סרי לנקה: יחסי חוץ
קטגוריה:ברזיל: יחסי חוץ
קטגוריה:מקסיקו: יחסי חוץ
קטגוריה:ונצואלה: יחסי חוץ
אמליה פרנקסי

**אמליה פרנסיסקה מרצ'נה סנצ'ס דה לייבה** (בספרדית: **Amelia Francisca Marchena Sánchez de Leyba**; 4 באוקטובר 1850 – 28 בפברואר 1941), הידועה בשם **אמליה פרנקסי**, הייתה סופרת ממוצא דומיניקני. פרנקסי נחשבה לאחת הנשים הראשונות שנתפסו כ"סופרות" ברפובליקה הדומיניקנית. בכתיבתה יצרה סגנון חדשני עם אלמנטים אוטוביוגרפיים. היא ידועה בכך שהציגה את הז'אנר האוטוביוגרפי בספרות הלאומית של הרפובליקה הדומיניקנית. פרנקסי הייתה פמיניסטית, וספגה ביקורת רבה על כתיבת פרוזה בתקופה שבה ציפו מנשים לכתוב שירה. היא ספגה גם ביקורת על יצירת ספרות ארוטית.

## ביוגרפיה
אמליה פרנסיסקה דה מרצ'נה סנצ'ס נולדה בסנטו דומינגו בשנת 1850, בתם של רפאל דה מרצ'נה פלאס, יהודי הולנדי ממוצא ספרדי, וחוסטה סאנצ'ס דה לה פארה, דומיניקנית. היו לה ארבעה אחים ואחיות, ביניהם אוג'ניו דה מרצ'נה ואמליה דה כהן. היא בחרה את שם העט אמליה פרנקסי על סמך אנגרמה של שמה השני.

## קריירה
פרנקסי למדה באנטילים ההולנדיים, שם התחנכה אצל נזירים קתולים בפנימיית וולגלגן בקוראסאו. היא דיברה ספרדית, הולנדית וצרפתית שוטפת, בתקופה שבה רוב הנשים לא ידעו אף קרוא וכתוב.

מבחינה פוליטית פרנקסי הגדירה את עצמה כליברלית, והייתה חברה במפלגה הליברלית של הרפובליקה של אותה תקופה. היא השתייכה למעמד השליט במדינה, וכישוריה, יצירתה הספרותית ומעמדה בחיים הציבוריים סימנו אותה כאישה תרבותית. אף על פי שלנשים באותה תקופה היו זכויות מועטות, אם בכלל, והחוקה לא הכירה בהן כנתינים שווי זכויות, פרנקסי הייתה אישה בעלת ידע פוליטי עמוק.

היא עבדה במשך שנים רבות ככותבת בעיתון המוביל ברפובליקה הדומיניקנית **Listín Diario.**

הרומן הראשון שלה: Madre culpable ("אמא אשמה") ראה אור בשנת 1892. לאחר מכן בתחילת המאה ה-20 היא פרסמה מספר ספרים, ביניהם:
* Francisca Martinoff ("פרנסיסקה מרטינוף") שנחשב לרומן החשוב ביותר שלה ראה אור בשנת 1901.
* Monseñor de Meriño íntimo ("המונסיניור ממריניו, קרוב") מעין ביוגרפיה של הכומר והפוליטיקאי פרננדו ארטורו דה מריניו, ראה אור בשנת 1926.

לרבים מספריה היה סגנון אוטוביוגרפי ואינטרוספקטיבי חדשני, כולל ספרה Recuerdos e impresiones: historia de una novella ("זיכרונות ורשמים: היסטוריה של נובלה"). עם זאת, היא התמודדה עם ביקורת ודחייה בעולם הספרות על שמתחה את הגבולות למה שהיה מצופה מנשים כותבות באותה התקופה. מבקרים בני זמננו האשימו אותה בכך שלא הצליחה לכתוב סיפורים המתרחשים בארץ מולדתה, ובחרה במקום זאת במקומות מרוחקים כמו מדריד. הם גם גינו את הכללתן של פנטזיות ארוטיות בכתיבתה, דבר שהיה חורג מהמציאות עבור סופרת באותה תקופה.

## חיים אישיים
לאחר שהתעקשה להישאר רווקה עד גיל 36, בשנת 1886 היא נישאה לרפאל מריה לייבה אמרנטה, שהיה צעיר ממנה ב-11 שנים. הוא נפטר בשנת 1909 ואף על פי שהזוג לא הותיר אחריו צאצאים ידועים רשמית כן נפוצו בעבר שמועות בנוגע ליורשים אפשריים לאמליה פרנקסי אף על פי שחלק ניכר מההתכתבויות שלה אבדו בסופת ההוריקן ברפובליקה הדומיניקנית בשנת 1930 היא הותירה אחריה מכתבי אהבה רבים הממוענים לסופר וקצין הים הצרפתי פייר לוטי, אם כי הדעות חלוקות בנוגע למערכת היחסים המכתבית שלה עם הסופר, ויש הסבורים כי זה היה כיסוי לרומן נוסף.

לאחר מות בעלה פרנקסי חיה חיים מבודדים כמעט לחלוטין. במשך עשרות שנים, היא כמעט ולא יצאה מביתה בשכונת סיודאד קולוניאל בעיר הקולוניאלית של סנטו דומינגו שם נשארה עד מותה בשנת 1941.

רחוב בסנטו דומינגו בשכונת לוס פראדוס, נקרא על שמה (" Calle Amelia Francasci").

## הערות שוליים

קטגוריה:סופרות יהודיות
קטגוריה:סופרות
קטגוריה:דומיניקנים שנולדו ב-1850
קטגוריה:ילידי 1850
קטגוריה:נפטרים ב-1941
בית מוימיר

**בית מוימיר** (בצ'כית וסלובקית:**Mojmírovci**, בלטינית:Moimarii) הייתה שושלת מורבית ששלטה במורביה ובמורביה הגדולה במאה ה-9 ובתחילת המאה ה-10.
שמה נגזר מהשליט הראשון שהשתייך לה, מוימיר הראשון. היא מוזכרת לראשונה כשושלת באגרת משנת 900.
נציגיה האחרונים כנראה מתו בעשור הראשון של המאה העשירית בזמן אחת מפלישות המדיארים.
נתונים על המשפחה מלפני מוימיר הראשון ואחרי שנת 906 אינם ידועים.

## נציגים ידועים של בית מוימיר

### נציגים בספק של בית מוימיר
*פריבינה
*פרדסלב

## קישורים חיצוניים
250px|ממוזער|שמאל|יסודות כנסייה במתחם האתר מיקולצ'יצה-ואלי שבו סבורים רבים ששכנה במאות 10-9 בירת השליטים המוימירים.

*Charles Crowley Moravia in the Index of Medieval Lands Foundation for Medieval Genealogy
*Stefan Albrecht  Mojmirvci-  Enzyklopädie des europäischen Ostens, Universität Klagenfurt
*על בית מוימיר באתר משרד התרבות של רוסיה

קטגוריה:בית מוימיר
שמואל פנחס

**שמואל (סמי) פנחס** (1939 – 2020) היה רופא ישראלי, מומחה ברפואה פנימית ומינהל רפואי. פרופסור לרפואה שהיה מנכ"ל המרכז הרפואי הדסה.

## קורות חיים
פנחס נולד בשנת 1939. הוא גדל בחיפה. הוא בוגר בית הספר הריאלי, מחזור ל״ח, 1957.

### השכלה והכשרה
פנחס למד רפואה ב והדסה. את ההתמחות עשה בבית החולים הדסה עין כרם ברפואה פנימית.

בסיום ההתמחות הוא נסע לאנגליה שם למד הנדסת תוכנה באימפריאל קולג'.

### שירות בצה"ל
בצה"ל שירת כרופא בחיל הרפואה באגף למחקר ופיתוח. שם הגיע לדרגת סגן אלוף.

בין תרומותיו המרכזיות בעת שירותו בצבא, היה חלקו בהבאת תחבושות לכוויות שהצילו פצועים רבים שנפגעו ונכוו במלחמת יום הכיפורים.

### בבית החולים הדסה
בסיום לימודי הנדסת תוכנה, מונה לסגן מנכ"ל המרכז הרפואי הדסה, ובין השנים 1981 ועד 1998 כיהן כמנכ"ל בית החולים.

הוא תרם רבות לבית החולים, דרך הכנסת טכנולוגיות וטיפולים וניתוחים חדשניים. בין היתר הטמיע מערכות מחשוב וטכנולוגיות מתקדמות. ייסד מחלקה להשתלת מח עצם, הקים את יחידת הטראומה הראשונה בישראל, הקים את בניין אם וילד. הוא מיצב את הדסה בחזית המחקר האקדמי.

### פעילות מחקרית
לצד עבודתו כרופא וכמנהל, הוא היה פעיל גם בתחום האקדמי. הוא פרסם מחקרים רבים בין היתר בנושאי מערכות מידע. הוא קודם באוניברסיטה לדרגת פרופסור.

## חיים אישיים
פרופסור פנחס התגורר בתל אביב. היה נשוי. בנו הוא אילון פנחס, יזם המתמחה בהקמה וניהול של קרנות פרייבט אקוויטי, כקרן לגאסי.

נפטר בינואר 2020, ונקבר בבית העלמין קריית שאול.

## הערות שוליים

קטגוריה:רופאים פנימיים ישראלים
קטגוריה:בוגרי בית הספר הריאלי
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:בוגרי אימפריאל קולג'
קטגוריה:סגני-אלופים בצה"ל
קטגוריה:מנכ"לי מרכז רפואי הדסה
קטגוריה:סגל האוניברסיטה העברית בירושלים: רפואה
קטגוריה:חיפה: אישים
קטגוריה:תל אביב-יפו: אישים
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1939
קטגוריה:ישראלים שנפטרו ב-2020
נל פישר

**נל פישר** (באנגלית: **Nell Fisher**; נולדה ב-2 בנובמבר 2011) היא שחקנית בריטית-ניו זילנדית.

## ראשית חייה
פישר נולדה בלונדון, אנגליה. אביה, טובי פישר, הוא עורך דין לענייני איכות הסביבה ושחקן לשעבר מניו זילנד. אמה, לורה קלארק, היא דיפלומטית בריטית שכיהנה כנציבה עליונה לניו זילנד בין השנים 2018 ל-2022. פישר חיה בניו זילנד במשך ארבע שנים במהלך ילדותה, שם החלה את קריירת המשחק שלה. בנוסף לניו זילנד, היא התגוררה בדרום אפריקה ובריטניה במהלך ילדותה. היא מתגוררת כיום בצפון לונדון. פישר לומדת מספר שפות, כולל רוסית, יוונית עתיקה ולטינית.

## קריירה
### 2022–2024: עבודות מוקדמות והופעת בכורה קולנועית
פישר החלה את קריירת המשחק המקצועית שלה בשנת 2022. תפקידה הראשון בסרט היה בתור טיה בסרט הפוסט-אפוקליפטי הניו זילנדי "Northspur". בסרט, דמותה פוגשת את הגיבור קיילן (ג'וש מקנזי) כשהוא מחפש תרופה לאשתו. באותה שנה, היא הופיעה בשני פרקים של סדרת הטלוויזיה האוסטרלית "אלכסה קרואו: בלשית פרטית" בתפקיד אוליב קרואו, אחייניתה של אלכסה, הדמות הראשית.

בשנת 2023, פישר זכתה להכרה על תפקידה בסרט האימה "להעיר את השד". בסרט היא גילמה את הדמות קאסי, שאמה אחוזת דיבוק. במאי הסרט, לי קרונין, ביקש מפישר להשתמש בדם וחומרי הקאה מזויפים לפני הצילומים כדי לוודא שהיא מרגישה בנוח עם אלמנטים של אימה. המבקרים שיבחו את הופעתה בסרט. באותה שנה, היא הופיעה בקומדיה הרומנטית "בחר אהבה", שם גילמה את לואיזה.

בשנת 2024, פישר כיכבה בקומדיית ההרפתקאות "תולעת ספרים". היא גילמה את מילדרד, ילדה בת 12 שיוצאת למסע עם אביה הקוסם המנוכר, בגילומו של אלייז'ה ווד, כדי למצוא יצור מיתולוגי המכונה פנתר קנטרברי. הסרט הוקרן בבכורה בפסטיבל הסרטים הבינלאומי ה-28 של סרטי פנטזיה.

### 2025: דברים מוזרים
פישר הצטרפה לצוות השחקנים של "דברים מוזרים" לעונה החמישית והאחרונה של הסדרה, שהחלה לצאת ב-26 בנובמבר 2025. היא לוהקה לתפקיד הולי וילר, אחותו הצעירה של הדמויות הראשיות מייק וננסי וילר. התפקיד גולם בעבר על ידי התאומות אניסטון וטינסלי פרייס בעונות 1–4. יוצרי הסדרה, האחים דאפר, ליהקו מחדש את התפקיד מכיוון שהדמות דרשה נוכחות גדולה יותר ובגרות רבה יותר לעלילה של העונה האחרונה.

בעונה החמישית, לדמותה של פישר יש עלילה מרכזית הכוללת אינטראקציה עם הנבל וקנה, בגילומו של ג'יימי קמפבל באוור. הוא מופיע לה כחבר דמיוני ידידותי שהיא מכנה "מר מה זה" ("Mr. Whatsit"), שמתגלה כהנרי קריל. במהלך העונה, הולי נחטפת על ידי דמוגורגון ונלקחת ל"כלא של זיכרונות", שם היא פוגשת את הדמות מקס מייפילד. פישר ציטטה את הרומן "קמט בזמן" כהשפעה ספרותית על התפתחות הדמות ועל מערכת היחסים שלה עם היסודות העל-טבעיים.

הפרק השני של העונה נקרא "היעלמותה של הולי וילר", המתייחס לפרק הפיילוט של הסדרה, "היעלמותו של ויל ביירס".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות ילדות ניו זילנדיות
קטגוריה:שחקניות ילדות בריטיות
קטגוריה:שחקניות קולנוע וטלוויזיה בריטיות
קטגוריה:שחקניות קולנוע וטלוויזיה ניו זילנדיות
קטגוריה:דפים עם תרגומים שלא נסקרו
קטגוריה:בריטיות שנולדו ב-2011
אלכסה קרואו: בלשית פרטית

**אלכסה קרואו: בלשית פרטית** (באנגלית: **My Life Is Murder**) היא סדרת טלוויזיה אוסטרלית-ניו זילנדית. העונה הראשונה עלתה לאוויר ב-17 ביולי 2019. בארצות הברית, הסדרה החלה להיות משודרת ב-Acorn TV ב-5 באוגוסט 2019 ובבריטניה, ב-Alibi ב-24 בספטמבר 2019. בישראל, ניתן לצפות בכל 5 עונות הסדרה ביס.

עד סוף אוקטובר 2020, הסדרה חודשה לעונה שנייה בת 10 פרקים. העונה השנייה עלתה לראשונה ב-9 באוגוסט 2021. בפברואר 2022, הסדרה חודשה לעונה שלישית בת 10 פרקים, ששודרה מאוחר יותר באותה שנה.

בדצמבר 2023, AMC Networks הודיעה כי תהיה לסדרה עונה רביעית בת שמונה פרקים. בפברואר 2025, הוכרזה עונה חמישית בת שמונה פרקים על ידי רשת AMC.

## רקע
הסדרה עוקבת אחר הרפתקאותיה של הבלשית לשעבר, כיום חוקרת פרטית, **אלכסה קרואו**, המסייעת לבלש **קירן האסי** (עונה 1) ולבלש **הארי הנאר** (עונה 2) בפתרון מגוון מקרי רצח מורכבים בעזרת העוזרת הטכנולוגית **מדיסון**, אחיה המורשע **ויל**, ובעל בית הקפה **ראובן וולף**.

## צוות השחקנים והדמויות
### דמויות ראשיות
* לוסי לולס – **אלכסה קרואו**, בלשית לשעבר במשטרת ויקטוריה (CIB). החל מהעונה השנייה, היא עוברת לאוקלנד כדי להיות קרובה יותר לאחיה, ויל.
* אבוני וגולנס – **מדיסון פליסיאנו**, העוזרת של אלכסה. האקרית לשעבר שנרשמה למשטרה המדעית כדי להימנע ממעצר.
* ברנרד קארי – **הבלש קירן האסי** (עונה 1; אורח בעונה 2), בלש ב-CIB.
* ראווירי ג'וב – **הבלש הארי הנארה** (עונה 2), חבר של קירן שנותן תיקים לקרואו.
* אלכס אנדראס – **ג'ורג' סטתופולוס** (עונה 1), הבעלים של בית הקפה "בריסטה".
* ג'ו נאופהו – ראובן וולף (עונות 2 – הווה), הבעלים של בית הקפה "ראובנ'ס".

### דמויות משניות
* דילרוק ג'איאסינה – **ד"ר שורש** (עונה 1)
* קייט מקרטני – **דון מייסון** (עונה 1), בעלת הבית והשכנה של אלכסה
* מרטין הנדרסון – **ויל קרואו** (עונות 2), אחיה של אלכסה
* טוד ריבר – **קפטן ת'אנדרבולט**, חתול המחמד של אלכסה (עונה 1)
* זפלין – צ'אודר, חתול המחמד של אלכסה (עונות 2)
* טאטום וורן-נגטה – **בת**', קריפטולוגית בחיל הים וחברתה של מדיסון.
* סטפן שוויצר – **גרהרדט** (עונה 1)
* לורה דניאל – **איסלה** (עונה 2)
* נל פישר – **אוליב קרואו** (עונה 3), אחייניתה של אלכסה ובתו של ויל.

## קישורים חיצוניים
* 

## הערות שוליים

קטגוריה:סדרות טלוויזיה אוסטרליות
קטגוריה:ניו זילנד: טלוויזיה
קטגוריה:דפים עם תרגומים שלא נסקרו
חבצלת הנגב (יישוב)

**חֲבַצֶּלֶּת הַנֶּגֶּב** הוא יישוב קהילתי מתוכנן שעתיד להיווסד במבואות ערד, בקרבת העיר ערד. מיקומו בבקעת ערד, כ-2.5 קילומטרים מערבית לתל ערד, בגובה של 520 מטרים מעל פני הים.

היישוב מיועד למגורי יהודים, ומתוכננות לקום בו כ-500 יחידות דיור, בהם יתגוררו כ-1,800 תושבים. שטחו של היישוב יהיה כ-500 דונם, ויוקצו לו שטחי חקלאות סביבו.

שמו של היישוב "חבצלת הנגב" הוא על שם הצמח חבצלת הנגב, הגדל באזור בו הוא יקום.

## גאוגרפיה
היישוב ייבנה סמוך לשטחים בהם יושב השבט הבדואי קודייראת א-צאנע, בבקעת ערד, בגובה של 520 מטרים מעל פני הים, ליד קצהו של הר גבנונים. הוא ישכון כ-2.5 קילומטרים מערבית לתל ערד ולכביש 80. ממערב ליישוב נמצא נחל קריות, וממזרחו נמצא תחילתו של נחל באר שבע.

## הקמה
היישוב מוקם כחלק מגוש מבואות ערד, שאושר לראשונה בהחלטת ממשלה מס' 3782, בשנת 2011.

בשנת 2014 המליצה המועצה הארצית לתכנון ולבנייה על הקמת יישובים חדשים באזור מבואות ערד, בין כביש 80 לכביש 31. בשנת 2022 קיבלה ממשלת ישראל השלושים ושש החלטה להקים את חמישה יישובים במבואות ערד. בהמשך השנה החליטה ועדת השמות הממשלתית ששמו של יישוב זה יהיה "חבצלת הנגב".

ב-2025 פורסם כי משרד הפנים בוחן לאיזו מועצה אזורית לשייך את היישוב.

## הערות שוליים

קטגוריה:מבואות ערד
קטגוריה:הנגב: יישובים
קטגוריה:ישראל: יישובים עתידיים
קטגוריה:בקעת ערד
אוון פטס

**אֶוֶון למאר פֵּטַס** (באנגלית: **Evan Lamar Pettus**) הוא קצין בדרגת לוטננט גנרל בחיל האוויר של ארצות הברית המכהן כסגן מפקד פיקוד דרום של ארצות הברית.

## ביוגרפיה
פטס גדל בפאייטוויל שבארקנסו. ב-1994 סיים תואר ראשון בהנדסת אווירונאוטיקה באקדמיית חיל האוויר של ארצות הברית והתגייס לחיל האוויר. הוא בעל תואר שני במנהל עסקים מאוניברסיטת בלוויו בנברסקה, תואר שני בלוגיסטיקה ממכון חיל האוויר לטכנולוגיה, ותואר שני באסטרטגיה ממכללת חיל האוויר.

שירת כטייס קרב על מטוסי F-15, שימש קצין קישור אוויר בדיוויזיית השריון הראשונה ומדריך טיסה. בשנים 2009-2011 פיקד על טייסת 389, בשנים 2016–2018 פיקד על כנף הקרב 48 ובשנים 2020–2021 על כנף הפריסה הקדמית 378 שהוצבה בערב הסעודית. לאחר מכן שירת כסגן מפקד מרכז הלוחמה של חיל האוויר וב-2022 מונה למפקד חיל האוויר ה-12. בנובמבר 2024 מונה לסגן מפקד פיקוד דרום של ארצות הברית, בדצמבר 2025 פרש מפקד הפיקוד אדמירל אלווין הולסי על רקע אי הסכמות עם הפעילות הצבאית של מבצע חנית דרומית נגד ספינות של מבריחי סמים לכאורה מוונצואלה. פטס מונה לממלא מקום מפקד הפיקוד, ושימש בתפקיד בעת המבצע נחרצות מוחלטת ללכידת ניקולאס מדורו ועד מינויו של פרנק דונובן למפקד הפיקוד בפברואר 2026.

נשוי לקירסטן ואב לשניים.
## קישורים חיצוניים

*ביוגרפיה באתר חיל האוויר של ארצות הברית

קטגוריה:טייסי חיל האוויר של ארצות הברית
קטגוריה:גנרלים בחיל האוויר של ארצות הברית
קטגוריה:בוגרי אקדמיית חיל האוויר של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של חיל האוויר
קטגוריה:מעוטרי מדליית האוויר
Google One

**Google One** (בהגייה בעברית: **גוגל וואן**) הוא שירות מנויים בתשלום שפותח על ידי חברת גוגל, המציע נפח אחסון בענן מורחב ושירותים נוספים. השירות הושק ב-14 במאי 2018 והחליף את תוכניות האחסון בתשלום של Google Drive.

השירות מאפשר למשתמשים להרחיב את נפח האחסון המשותף לשירותי Google Drive, Gmail ו-Google Photos מעבר ל-15 ג'יגה-בייט הניתנים בחינם לכל חשבון גוגל. נכון למאי 2025, לשירות ישנם מעל 150 מיליון מנויים רשומים ברחבי העולם.

## היסטוריה
לפני השקת Google One, משתמשים שרצו להרחיב את נפח האחסון שלהם עשו זאת ישירות דרך הגדרות Google Drive. במאי 2018, הכריזה גוגל על השקת Google One כשירות נפרד שנועד לאחד את ניהול האחסון ולספק הטבות נוספות למנויים משלמים. ההשקה החלה בארצות הברית והתרחבה בהדרגה לשאר העולם.

בינואר 2023 חצתה אפליקציית Google One את רף מיליארד ההורדות בחנות Google Play.

### שילוב בינה מלאכותית
החל משנת 2024, גוגל החלה לשלב את מודל הבינה המלאכותית שלה, Gemini (מודל שפה), כחלק אינטגרלי מהשירות. בפברואר 2024 הושקה תוכנית "AI Premium",, ובכנס המפתחים Google I/O בשנת 2025 הוכרזו תוכניות מתקדמות נוספות (AI Ultra ו-AI Pro) המציעות גישה למודלים חזקים יותר ויכולות עיבוד מורחבות.

## תכונות עיקריות
השירות מתמקד בעיקר באחסון, אך כולל מספר תכונות נוספות (הזמינות משתנה בהתאם לתוכנית ולאזור):
* **אחסון משותף**: נפח האחסון שנרכש משמש באופן אחוד את שלושת השירותים המרכזיים: Drive (קבצים), Gmail (הודעות וקבצים מצורפים) ו-Photos (תמונות וסרטונים).
* **שיתוף משפחתי**: ניתן לשתף את נפח האחסון עם עד 5 חברי משפחה נוספים (סה"כ 6 משתמשים). הפרטיות נשמרת וכל משתמש רואה רק את הקבצים של עצמו, אלא אם שיתף אותם באופן יזום.
* **הטבות ב-Google Store**: מנויים בתוכניות של 200GB ומעלה זכאים להחזר כספי (Cashback) של עד 10% ברכישת חומרה בחנות גוגל (כגון מכשירי Pixel).
* **כלי עריכה ב-Google Photos**: גישה לכלי עריכה מבוססי AI, כגון "מחק הקסם" (Magic Eraser), תאורת פורטרט, ו-HDR מתקדם.
* **ניטור הרשת האפלה**: כלי הסורק את הרשת אפלה ומתריע למשתמש אם פרטיו האישיים (כגון כתובת דוא"ל, מספר טלפון או תאריך לידה) דלפו בהפרות אבטחה.

### תכונות שהופסקו
באוקטובר 2020 השיקה גוגל שירות VPN למנויי Google One. השירות נסגר ביוני 2024 למרבית הפלטפורמות עקב שימוש נמוך, אך נותר זמין באופן בלעדי למשתמשי סדרת מכשירי גוגל פיקסל.

## תוכניות אחסון
גוגל מציעה מגוון תוכניות, החל מ-100 ג'יגה-בייט ועד 30 טרה-בייט. זמינות התוכניות והמחירים משתנים בין מדינות.
* **תוכנית Google One Lite**: תוכנית בסיסית של 30GB (זמינה בשווקים מתפתחים כגון הודו, ברזיל ואינדונזיה).
* **תוכנית Basic** (בסיסי): 100 ג'יגה-בייט.
* **תוכנית Standard** (רגיל): 200 ג'יגה-בייט (+ החזר של 3% ב-Google Store).
* **תוכנית Premium** (פרימיום): 2 טרה-בייט (+ החזר של 10% ב-Google Store).
* **תוכנית AI Premium / Ultra**: מסלולים הכוללים 2TB ומעלה יחד עם גישה ל-Gemini Advanced ושילוב ה-AI בתוך מסמכי גוגל, Gmail ו-Slides.

משתמשים בעלי מכשירי גוגל פיקסל (פיקסל 5 ומטה) נהנים מהטבה היסטורית המאפשרת גיבוי תמונות וסרטונים ללא הגבלה (באיכות מסוימת) מבלי שהדבר ייגרע מנפח האחסון של המנוי.

## ראו גם
* Google Drive
* מחשוב ענן
* Dropbox
* iCloud

## קישורים חיצוניים

## הערות שוליים

קטגוריה:גוגל
אוריה טרייסי

**אוריה טרייסי** (באנגלית: **Uriah Tracy**; 2 בפברואר 1755 – 19 ביולי 1807) היה עורך דין ופוליטיקאי אמריקאי מקונטיקט. הוא כיהן בבית הנבחרים של ארצות הברית בשנים 1793–1796 ובסנאט של ארצות הברית בשנים 1796–1807. ממאי עד נובמבר 1800 כיהן כנשיא זמני של הסנאט.

## ביוגרפיה
### ראשית חייו
טרייסי נולד ב-2 בפברואר 1755 בפרנקלין שבמושבת קונטיקט. בצעירותו קיבל השכלה רחבה. שמו מופיע ברשימת אנשי פלוגה מרוקסברי שנענו ל"אזעקת לקסינגטון" בראשית מלחמת העצמאות של ארצות הברית. בהמשך שירת באותה פלוגה כפקיד.

בשנת 1778 השלים את לימודיו באוניברסיטת ייל; בין בני מחזורו היה גם נואה ובסטר. בשנת 1781 הוסמך לעריכת דין ולאחר מכן עסק בעריכת דין בליצ'פילד במשך שנים רבות.

לטרייסי ולאשתו סוזנה בול היו חמישה ילדים.

### קריירה פוליטית
בשנים 1788–1793 כיהן בבית המחוקקים של מדינת קונטיקט, ולאחר שנבחר מטעם המפלגה הפדרליסטית כיהן בבית הנבחרים של ארצות הברית מ-8 באפריל 1793 עד 13 באוקטובר 1796.

הוא התפטר ממושבו בבית הנבחרים כאשר נבחר לסנאט של ארצות הברית במקומו של ג'ונתן טראמבל הבן, שהתפטר מתפקידו.

לטרייסי ייחוד בכך שהיה חבר הקונגרס הראשון שנקבר בבית הקברות של הקונגרס. בין צאצאיו נמנים המתמטיקאי קרטיס טרייסי מקמולן והסופרת ג'יני גולד.

בשנת 1803 הוא וכמה פוליטיקאים נוספים מניו אינגלנד הציעו את פרישת ניו אינגלנד מן האיחוד, בשל התחזקות השפעת הדמוקרטים הג'פרסוניאנים, אשר לטענתם גברה עוד יותר בעקבות רכישת לואיזיאנה ופגעה במעמד הצפון.

### מותו
טרייסי נפטר בוושינגטון די. סי. ב-19 ביולי 1807, בגיל 52, לאחר מחלה ממושכת שגרמה לבצקת. הוא נקבר בבית הקברות של הקונגרס בוושינגטון הבירה.

ב-25 באוקטובר 1807 בחר בית המחוקקים של קונטיקט בצ'ונסי גודריץ' לכהן ביתרת תקופת כהונתו של טרייסי.

דיוקנו, שצויר בידי הצייר ראלף ארל, נמצא באוסף של החברה ההיסטורית של ליצ'פילד בליצ'פילד, קונטיקט.

## קישורים חיצוניים

* 
* 

קטגוריה:אמריקאים ילידי קונטיקט
קטגוריה:בוגרי אוניברסיטת ייל
קטגוריה:חברי בית הנבחרים של ארצות הברית מקונטיקט
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:סנאטורים חברי המפלגה הפדרליסטית
קטגוריה:חברי הסנאט של ארצות הברית מקונטיקט
קטגוריה:נשיאים זמניים של הסנאט של ארצות הברית
קטגוריה:אמריקאים שנולדו ב-1755
קטגוריה:אמריקאים שנפטרו ב-1807
לימפוקין

**לימפוקינים** (באנגלית: **Lymphokines**) הם תת-קבוצה של ציטוקינים המיוצרים על ידי סוג של תא חיסון המכונה לימפוציטים. הם מתווכים חלבוניים המיוצרים בדרך כלל על ידי תאי T כדי לכוון את תגובת מערכת החיסון על ידי איתות בין התאים שלה. 

ללימפוקינים תפקידים רבים, בהם משיכת תאי חיסון אחרים, כולל מקרופאגים ולימפוציטים אחרים, לאתר נגוע והפעלתם כדי להכין אותם לתגובה חיסונית. לימפוציטים במחזור הדם יכולים לזהות ריכוז קטן מאוד של לימפוקינים ולאחר מכן לעלות במפל הריכוזים לכיוון המקום שבו נדרשת התגובה החיסונית. לימפוקינים מסייעים לתאי B לייצר נוגדנים.

לימפוקינים חשובים המופרשים על ידי תא T מסייע כוללים: 

* אינטרלוקין 2
* אינטרלוקין 3
* אינטרלוקין 4
* אינטרלוקין 5
* אינטרלוקין 6
* גורם מגרה מושבת גרנולוציטים-מקרופאגים
* אינטרפרון-גמא

## הערות שוליים

## לקריאה נוספת

* Lymphokines at the U.S. National Library of Medicine Medical Subject Headings (MeSH)

קטגוריה:מערכת החיסון
קטגוריה:תא
קטגוריה:ביולוגיה
סטיבן מיקס מיטשל

**סטיבן מיקס מיטשל** (באנגלית: **Stephen Mix Mitchell**; 9 בדצמבר 1743 – 30 בספטמבר 1835) היה עורך דין, משפטן ומדינאי אמריקאי, אשר ייצג את קונטיקט בקונגרס הקונטיננטלי ובסנאט של ארצות הברית, וכיהן כנשיא בית המשפט העליון של מדינת קונטיקט.

## ביוגרפיה
### ראשית חייו
מיטשל נולד ב-9 בדצמבר 1743 בוות'רספילד, מחוז הרטפורד שבמושבת קונטיקט, ב־9 בדצמבר 1743, והיה בנם של ג'יימס ורבקה מיטשל. הוא רכש השכלה אקדמית, סיים את לימודיו בייל קולג' בשנת 1763, ושימש כמורה בייל בשנים 1766–1769, במקביל ללימודי משפטים בניו הייבן ובחניכות אצל ג'ארד אינגרסול. בשנת 1770 הוסמך לעריכת דין והחל לעסוק במקצוע בניוטון, קונטיקט. הוא נישא להאנה גרנט, ולזוג נולדו אחד־עשר ילדים.

### קריירה
בשנת 1772 חזר מיטשל לוותרספילד והמשיך בעיסוקו בעריכת דין. בשנים 1778–1784 כיהן כחבר בבית הנבחרים של קונטיקט. הוא שירת כציר מטעם קונטיקט לקונגרס הקונטיננטלי בשנים 1783–1788, וכחבר במועצת העוזרים של קונטיקט בשנים 1784–1792 (למעט 1786). במקביל כיהן כשופט עמית בבית המשפט המחוזי של מחוז הרטפורד בשנים 1779–1790, וכנשיא בית המשפט בשנים 1790–1793. הוא השתתף כחבר בוועידת המדינה שאשררה את חוקת ארצות הברית בשנת 1788. בשנת 1790 התמודד בשתי מערכות בחירות: בבחירות הכלל־מדינתיות לחמשת מושבי קונטיקט בקונגרס (וסיים במקום התשיעי), ובבחירות מיוחדות שנערכו עקב סירובו של פירפונט אדוארדס לכהן (וסיים במקום החמישי).

עם מותו של רוג'ר שרמן בשנת 1793, מינה המושל סמואל הנטינגטון את מיטשל לסנאט של ארצות הברית, שם כיהן מ־2 בדצמבר 1793 עד 3 במרץ 1795. הוא לא ביקש להיבחר מחדש בשנת 1794, ושב לקונטיקט כדי לכהן כשופט בבית המשפט העליון של המדינה החל מ־1795. בשנת 1807 הועלה לכהונת נשיא בית המשפט העליון, תפקיד שבו כיהן עד פרישתו בשנת 1814, כאשר נפסל משפטית להמשך כהונה מחמת גיל. בספטמבר 1807 הוענק לו תואר כבוד מייל קולג'.

מיטשל שימש כאלקטור לנשיאות מטעם המפלגה הפדרליסטית בבחירות 1800, והיה ציר לוועידת החוקה של מדינת קונטיקט בשנת 1818.

### מותו
מיטשל נפטר בוות'רספילד שבקונטיקט ב־30 בספטמבר 1835, בגיל 91, ונטמן בבית הקברות של וותרספילד, קונטיקט. הוא היה סבו של הסופר דונלד גרנט מיטשל.

## קישורים חיצוניים

* 
* 

קטגוריה:אמריקאים ילידי קונטיקט
קטגוריה:אמריקאים ממוצא סקוטי
קטגוריה:בוגרי אוניברסיטת ייל
קטגוריה:חברי הסנאט של ארצות הברית מקונטיקט
קטגוריה:אמריקאים שנולדו ב-1743
קטגוריה:אמריקאים שנפטרו ב-1835
סיבי השריר החוץ-כישוריים

**סיבי שריר חוץ-כישוריים** (באנגלית: **Extrafusal muscle fibers**) הם סיבי שריר השלד הסטנדרטיים, המעוצבבים על ידי נוירונים מוטוריים מסוג אלפא ומייצרים מתח על ידי התכווצות, וכך מאפשרים תנועה שלדית. הם מרכיבים את המסה הגדולה של רקמת שריר השלד המשורטטת ומחוברים לעצם באמצעות גידים של רקמה סיבית.

כל נוירון מוטורי מסוג אלפא וסיבי שריר חוץ-כישוריים המעוצבבים על ידו יוצרים יחידה תנועתית. הקשר בין נוירון מוטורי אלפא לסיב השריר החוץ-כישורי הוא צומת עצב-שריר, שבו האות של הנוירון, פוטנציאל הפעולה, מועבר לסיב השריר על ידי המוליך העצבי אצטילכולין.

ניתן לייצר סיבי שריר חוץ-כישוריים במבחנה (בצלחת פטרי) מתאי גזע פלוריפוטנטיים באמצעות . כך אפשר לחקור את היווצרותם ואת הפיזיולוגיה שלהם.

סיבי שריר דומים בתפקוד כוללים סיב שריר תוך-כישורי, סיב חישה מסוג Ia, סיב חישה מסוג II, נוירון מוטורי אלפא, נוירון גמא מוטורי, נוירון מוטורי בטא.

## לקריאה נוספת

* 
* 


## הערות שוליים

קטגוריה:מערכת השרירים
העמותה הישראלית למען הילד בגיל הרך

**העמותה הישראלית למען הילד בגיל הרך** (באנגלית: **OMEP Israel**) היא ארגון מקצועי-חברתי ועמותה רשומה, הפועלת בישראל מאז סוף שנות ה-70 של המאה ה-20 לקידום זכויותיהם, חינוכם ורווחתם של ילדים מגיל לידה ועד גיל 8. העמותה מהווה את הסניף הישראלי הרשמי של הארגון העולמי לחינוך לגיל הרך (OMEP - Organisation Mondiale pour l'Education Préscolaire).

העמותה משמשת כגוף ידע המקשר בין המחקר האקדמי לבין העשייה החינוכית בשטח, ופועלת בזירה הציבורית והפרלמנטרית לשיפור התקינה, הפיקוח ואיכות כוח האדם במסגרות הגיל הרך.

## היסטוריה ומעמד בינלאומי
הארגון העולמי OMEP נוסד ב-1948 בחסות **אונסק"ו** (UNESCO), ולו מעמד של גוף מייעץ לאו"ם בנושאי חינוך וזכויות ילדים. הסניף הישראלי התמסד כגוף משפטי רשמי בשנת **1979** בשנת 1988 אירחה בירושלים את הכנס הבינלאומי של OMEP.

## פעילות ציבורית ומאבקים
העמותה הייתה ממובילי "מחאת הסרדינים". ד"ר יעל דיין, שכיהנה אז כיו"ר העמותה הזהירה כי הצפיפות מובילה לעלייה במקרי אלימות בקרב ילדים בגיל הרך. העמותה הובילה קו תקיף הדורש את העברת האחריות על מעונות היום (לידה עד 3) ממשרד העבודה והרווחה למשרד החינוך. ב-2018 טענו נציגי העמותה כי הפיצול בין המשרדים פוגע ברצף החינוכי ומונע סטנדרטיזציה של הטיפול. במקביל, ניהלה העמותה מאבק ליישום "חוק הפיקוח על מעונות יום לפעוטות". בשנת 2019, הקימה העמותה אוהל מחאה מול הכנסת במחאה על הזנחת התחום ואי-יישום החוק. גם לאחר כניסת החוק לתוקף, התריעה העמותה על היעדר אכיפה, חוסר בשקיפות לגבי ליקויים בטיחותיים ועל כך שמספר המפקחות זעום ביחס למספר המעונות (מפקחת אחת על כ-600 גנים).

### משבר כוח האדם
עם העברת המעונות למשרד החינוך ב-2021, הזהירה העמותה כי ללא שיפור דרמטי בשכר המטפלות, המעבר ייכשל. מור דקל, יו"ר העמותה, הגדירה את המצב כ"קריסה" והתריעה כי כוח האדם האיכותי נוטש את המקצוע, וכי משרדי הממשלה לא נערכו כראוי למעבר הסמכויות. בשנת 2022, המשיכה העמותה להציף את סוגיית המסגרות הפיראטיות, והתריעה כי התחום נותר פרוץ וכי "כל אחת יכולה לפתוח גן" ללא הכשרה מתאימה. בשנת 2023, הגישה העמותה נייר עמדה לכנסת הדורש לחייב בחוק הצגת אישור היעדר עבר פלילי לכל מועמד לעבודה במוסד חינוכי, כתנאי סף להעסקה.

## מלחמת חרבות ברזל
בעקבות אירועי 7 באוקטובר ומלחמת חרבות ברזל, נרתמה העמותה לסיוע למשפחות מפונות ולמסגרות חינוך בדרום ובצפון. בינואר 2024, יצאה העמותה נגד החמרת התנאים לקבלת סבסוד למעונות יום, בטענה שהדבר פוגע אנושות במשפחות מילואים ובמפונים.

ביולי 2024, יזמה העמותה את השקת "השדולה למען הילד בגיל הרך" בכנסת. השדולה הוקדשה לזכרה של מיה גורן, גננת מקיבוץ ניר עוז שנחטפה ונרצחה בשבי חמאס, כסמל למחויבות לחינוך ולדאגה לדור העתיד.

## קישורים חיצוניים

* אתר העמותה הישראלית למען הילד בגיל הרך
* 
* אתר OMEP העולמי

## הערות שוליים

קטגוריה:ישראל: רווחת הילד
קטגוריה:ישראל: עמותות
אנדרטה לקורבנות המלחמה מנובוהרד-וולינסקי

**האנדרטה לקורבנות המלחמה**, או **האנדרטה לקורבנות ה[[פשיזם]]** (באוקראינית: **Пам'ятник жертвам фашизму**), ניצבת על קבר אחים ליהודים שנורו בנובהרד-וולינסקי במלחמת העולם השנייה. האנדרטה נוצרה על ידי האמן יוסף טבצ'ניק.

היא ניצבת ליד בית הקצינים בנובהרד-וולינסקי, שם נרצחו נשים וילדים במלחמת העולם השנייה. מגרניט ורוד מתוארת אם הנושאת בזרועותיה את ילדיה המעונים. שתי פירמידות אבן מחוברות זו לזו יוצרות מגן דוד, שעליו חקוקה הכתובת "נזכור" בעברית. הפירמידה השחורה מסמלת גוף השואף לקרקע. הפירמידה הוורודה מסמלת נשמה המוכנה לעלות לשמיים.

הפסל נחנך בשנת 1995. מידות הפסל הן 2x2x2 מ' של אורך x רוחב x גובה.

## קישורים חיצוניים

## הערות שוליים

קטגוריה:אירופה: אנדרטאות להנצחת השואה
קטגוריה:אוקראינה: מבנים
הנרי אדוארדס (מושל קונטיקט)

**הנרי ואגמן אדוארדס** (באנגלית: **Henry Waggaman Edwards**; אוקטובר 1779 – 22 ביולי 1847) היה עורך דין אמריקאי, חבר המפלגה הדמוקרטית, ומושל קונטיקט ה־27 וה־29 (1833–1834, 1835–1838). קודם לכן כיהן הן כחבר הסנאט של ארצות הברית (1823–1827) והן כחבר בית הנבחרים של ארצות הברית (1819–1823). הוא היה בן דוד של ארון בר (1756–1836), סגן נשיא ארצות הברית השלישי.

## ביוגרפיה
### ראשית חייו
אדוארדס נולד באוקטובר 1779 בניו הייבן שבקונטיקט, והיה בנו של השופט פירפונט אדוארדס ושל פרנסס אוגדן. בשנת 1797 השלים את לימודיו באוניברסיטת פרינסטון, וקיבל תואר במשפטים מבית הספר למשפטים של ליצ'פילד. ב־4 באוקטובר 1801 נישא ללידיה מילר, ולזוג נולדו שבעה ילדים.

### קריירה
אדוארדס עסק בעריכת דין, היה פעיל בפוליטיקה של המפלגה הדמוקרטית, וכיהן כחבר בית הנבחרים של ארצות הברית מטעם קונטיקט בשנים 1819–1823. לאחר מותו של אלייז'ה בורדמן מונה למלא את מקומו בסנאט של ארצות הברית, וכיהן כסנאטור מטעם קונטיקט בשנים 1823–1827.

בהמשך כיהן כחבר הסנאט של קונטיקט בשנים 1828–1829, כחבר בית הנבחרים של קונטיקט מטעם ניו הייבן בשנת 1830, וכיושב ראש בית הנבחרים של קונטיקט באותה שנה. בשנת 1832 נבחר לסגן מושל קונטיקט, אך לא נכנס לתפקיד עקב פילוג באספה המחוקקת.

בשנת 1833 נבחר אדוארדס למושל קונטיקט, וכיהן מ־1 במאי 1833 עד 7 במאי 1834. לאחר שנכשל בניסיונו להיבחר מחדש בשנת 1834, שב לתפקיד בשנת 1835 ונבחר מחדש פעמיים נוספות, וכיהן שוב מ־6 במאי 1835 עד 2 במאי 1838. בתקופת כהונתו נחקק חוק חינוך מפלה, הורחבה רשת מסילות הברזל, והמדינה מימנה סקר גאולוגי בשנת 1835. כאשר לא זכה במועמדות המפלגה הדמוקרטית בשנת 1838, פרש מהחיים הציבוריים.

### מותו
אדוארדס נפטר ב־22 ביולי 1847 בניו הייבן שבקונטיקט, ונקבר בבית הקברות גרוב סטריט שבעיר.

## קישורים חיצוניים

* 
* 

קטגוריה:אמריקאים ילידי קונטיקט
קטגוריה:ניו הייבן: אישים
קטגוריה:אמריקאים ממוצא אנגלי
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:חברי בית הנבחרים של ארצות הברית מקונטיקט
קטגוריה:סנאטורים חברי המפלגה הדמוקרטית-רפובליקנית
קטגוריה:חברי הסנאט של ארצות הברית מקונטיקט
קטגוריה:מושלי מדינות ארצות הברית מהמפלגה הדמוקרטית
קטגוריה:מושלי קונטיקט
קטגוריה:אמריקאים שנולדו ב-1779
קטגוריה:אמריקאים שנפטרו ב-1847
מנורה בלהבות (סלוניקי)

**מנורה בלהבות**, או **אנדרטת השואה היהודית** (ביוונית: **Μνημείο Εβραϊκού Ολοκαυτώματος**), היא פסל שנוצר בשנת 1997 על ידי ננדור גליד כאנדרטת השואה לזכר גירוש יהודי סלוניקי במהלך השואה.

הפסל, שנבנה בתחילה באזור פרברי, הותקן מאז 2006 בכיכר החירות של סלוניקי שבה התרחשה השבת השחורה (סלוניקי), מעצר של 9,000 יהודים ב-1942.

זו הייתה אנדרטת השואה הראשונה שנבנתה בשטח ציבורי ביוון והתקנתה מסמנת שינוי בגישה של פקידי יוון כלפי זכר השואה. האנדרטה מושחתת באופן קבוע.

## תיאור
בסיס הפסל עשוי משיש אפור. הפסל מורכב ממנורה שנוצרה מגופות אנושיות ולהבות. ישנן שתי לוחות; אחד ביוונית ובאנגלית, ואחד ביוונית, עברית ואנגלית.

כיתוב הלוחית הראשונה:

כיתוב הלוחית השנייה:

## קישורים חיצוניים

## הערות שוליים

קטגוריה:סלוניקי: מבנים
קטגוריה:שואת יהודי יוון
קטגוריה:אירופה: אנדרטאות להנצחת השואה
האמפיתיאטרון הרומי בטריר

**האמפיתיאטרון הרומי בטריר** (בגרמנית: Das **Amphitheater in Trier**) הוא אמפיתיאטרון אליפטי, שבנו הרומאים במאה השנייה, בטריר, גרמניה. באמפיתיאטרון נערכו קרבות גלדיאטורים ומופעי בעלי חיים והוא הכיל כ-20,000 מקומות לצופים.

## היסטוריה
המבנה הוקם בסביבות המאה ה-2 לספירה, בתקופת שלטונו של אנטונינוס פיוס. האמפיתיאטרון נחפר בצלע גבעה, במשולב עם חומות העיר, מזרחית למרכז העיר המודרני והרומי ושופץ, כאשר קונסטנטיוס כלורוס עבר לטריר, בסביבות שנת 293.

עם קיצה של האימפריה הרומית, האמפיתיאטרון כבר לא היה בשימוש. בתחילת המאה ה-13, הוא שימש נזירים כמקום לאחסון והאבנים נבזזו לשימוש משני בבניין העיר. מאוחר יותר ניטעו כרמים במקום בו היו היציעים.

החפירות הראשונות של בניין הזירה החלו במאה ה-19, ומרתף הזירה נחשף בסביבות 1908.
ממוזער|בנייה מחדש של תקרת העץ / ריצפת האמפיתיאטרון
בשנים 1992–1993 חודשה תקרת העץ מעל מרתף הארנה, תוך התקנת תשתיות חשמל, מים וביוב לאירועי תרבות עתידיים.

## המבנה
### מידות
האמפיתיאטרון נבנה על שטח באורך 145 מטרים וברוחב 120 מטרים באורך ו-102 מטרים ברוחב. הזירה באורך כ-71 מטרים ורוחבה כ-47.5 מטרים.

### שערים
האמפיתיטרון נבנה במקור עם שני שערים, אחד בקצה הצפוני ואחד בקצה הדרומי. בתקופה מאוחרת יותר שימש האמפיתאיטרון ה שער הראשי של העיר.

### יציעים
גובהם של היציעים המדורגים עם מקומות הישיבה היה כ-22 מטרים, והם יכלו להכיל כ-22,000 צופים.

### מרתפים
מתחת לזירה הייתה מערכת מערכת תת-קרקעית של מנהרות וחדרים.

המנהרות שימשו להעברת בעלי חיים, גלדיאטורים וציוד ותאים לשמירה על בעלי חיים שנועדו לקרבות.

## ממצאים
במהלך חפירות שנעשו באמפיתיאטרון, נמצאו מגוון ממצאים, כמו: חפצים יומיומיים, כלי נשק של גלדיאטורים, שרידי עץ, 1,200 מטבעות מסוף המאה ה-3 ואילך. ממזרח לאמפיתיאטרון התגלה בשנת 1996 בית קברות קטן, ובו קברים של 46 איש.

## מורשת עולמית
האמפיתיאטרון הוכרז כחלק מאתר מורשת עולמית הכולל מונומנטים רומיים נוספים, קתדרלת פטרוס הקדוש (St. Peter Church) וכנסיית גבירתנו בטריר (Church of Our Lady in Trier), כעדות לחשיבותה של טריר, עיר רומית מרכזית, מצפון להרי האלפים.

## גלריה

קובץ:Trier Amphitheater BW 2013-07-08 12-48-48.JPG
קובץ:Trier Amphitheater.jpg|אמפיתיאטרון טריר, 2017
קובץ:Trier Amphitheater BW 2013-07-08 13-29-29.JPG


## קישורים חיצוניים

* צילומים של האמפיתיאטרון

## הערות שוליים

קטגוריה:אמפיתיאטראות רומיים
קטגוריה:גרמניה: אתרי מורשת עולמית
קטגוריה:ריינלנד-פפאלץ
סמואל פוט

**סמואל אוגוסטוס פוט** (באנגלית: **Samuel Augustus Foot**; 8 בנובמבר 1780 – 15 בספטמבר 1846) היה פוליטיקאי אמריקאי, אשר כיהן כמושל קונטיקט ה־28, וכחבר בית הנבחרים וסנאטור מטעם קונטיקט.

## ביוגרפיה
### ראשית חייו
פוט נולד ב־8 בנובמבר 1780 בעיירה צ'שייר שבקונטיקט, והיה בנם של ג'ון ואביגיל (הול) פוט. הוא התקבל ללימודים בקולג' ייל בגיל שלוש עשרה, והיה הסטודנט הצעיר ביותר במחזור שסיים את לימודיו בשנת 1797. בגיל שבע עשרה למד בבית הספר למשפטים בליצ'פילד, אך הפסיק את לימודיו בשל בעיות בריאות. לאחר מכן עבר לניו הייבן, קונטיקט, עסק במסחר עם איי הודו המערבית וערך הפלגות רבות מטעמי בריאות. בשנת 1803 נישא ליודוקיה האל, ולזוג נולדו שבעה ילדים (השני שבהם היה אנדרו האל פוט).

### קריירה
לאחר שחוק האמברגו במלחמת 1812 פגע בעסקיו, חזר פוט בשנת 1813 לחוות אביו בצ'שייר, ועסק בחקלאות ובפוליטיקה.

פוט כיהן כחבר בית הנבחרים של קונטיקט בשנים 1817–1818, ונבחר לבית הנבחרים של ארצות הברית לקונגרס ה־16, שבו כיהן מ־4 במרץ 1819 עד 3 במרץ 1821. הוא שב וכיהן בבית הנבחרים של המדינה בשנים 1821–1823 ובשנים 1825–1826, ובתקופה האחרונה שימש גם כיושב ראש הבית. במקביל נבחר לקונגרס ה־18 וכיהן בו מ־4 במרץ 1823 עד 3 במרץ 1825.

פוט נבחר בידי האספה הכללית של קונטיקט לסנאט של ארצות הברית כנציג מחנה תומכי אדמס (ולאחר מכן אנטי־ג'קסוניאני) בתוך המפלגה הדמוקרטית-רפובליקנית שהתפצלה באותה עת. הוא כיהן בסנאט מ־4 במרץ 1827 עד 3 במרץ 1833. בסנאט נודע במיוחד בזכות "החלטת פוט" מ־29 בדצמבר 1829, שנועדה להגביל את מכירת אדמות הציבור. במהלך הדיון בהחלטה זו נשא דניאל ובסטר את נאומו המפורסם: "חירות ואיחוד – אחד ובלתי נפרד, עתה ולעד".

פוט לא הצליח להיבחר מחדש בשנת 1832. במהלך כהונתו בקונגרס שימש יושב ראש ועדת הפנסיות (בקונגרסים ה־21 וה־22). הוא נבחר שוב לבית הנבחרים בקונגרס ה־23 וכיהן מ־4 במרץ 1833 עד 9 במאי 1834, אז התפטר כדי להתמנות למושל קונטיקט. הוא כיהן כמושל בשנים 1834 ו־1835, אך לא הצליח להיבחר מחדש בשנת 1835 כמועמד המפלגה הוויגית. מאוחר יותר שימש כחבר בחבר האלקטורים בבחירות לנשיאות בשנת 1844, מטעם הרשימה של קליי–פרלינגהויזן.

### מותו
סמואל אוגוסטוס פוט נפטר בצ'שייר ב־15 בספטמבר 1846, ונטמן בבית העלמין הילסייד בצ'שייר, קונטיקט.

## קישורים חיצוניים

* 
* 

קטגוריה:אמריקאים ילידי קונטיקט
קטגוריה:חברי בית הנבחרים של ארצות הברית מקונטיקט
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:חברי בית הנבחרים של ארצות הברית מטעם המפלגה הלאומית הרפובליקנית
קטגוריה:סנאטורים חברי המפלגה הלאומית הרפובליקנית
קטגוריה:חברי הסנאט של ארצות הברית מקונטיקט
קטגוריה:מושלי מדינות ארצות הברית מהמפלגה הוויגית
קטגוריה:מושלי קונטיקט
קטגוריה:אמריקאים שנולדו ב-1780
קטגוריה:אמריקאים שנפטרו ב-1846